open-index/open-wikipedia-markdown huggingface dataset:
How Do You Do? (beFourin kappale)

**How Do You Do?** on saksalaisyhtye beFourin toinen single heidän All 4 One-debyyttialbumilta. Se julkaistiin kaksiosaisena A-puolen singlenä All 4 One-singlen kanssa Saksassa, Itävallassa ja Sveitsissä. Kappale pääsi Itävallassa viidennelle sijalle, ja Saksassa sekä Sveitsissä se jäi niukasti pois kymmenen parhaan joukosta. Kappale on cover-versio venäläisen Bum-yhtyeen kappaleesta Kanikuly.

## Kappalelista

**Maxi CD single**

* 1. How Do You Do? - 3:09
* 2. All 4 One - 3:40
* 3. All 4 One (Karaoke Version) - 3:40
* 4. Video - 3:40

**Digital Download**

* 1. How Do You Do? - 3:09
* 2. All 4 One - 3:40
* 3. All 4 One (Karaoke Version) - 3:40

## Listasijoitukset

### Loppuvuoden listat

## Lähteet
Lival

**Oy Lival Ab** on Sipoossa toimiva valaisinyritys. Sen perusti Harald Lindström vuonna 1945 nimellä *Lindströmin valaisin*, joka sittemmin lyheni muotoon Lival. Yrityksen toimitusjohtaja ja omistaja on Harald Lindströmin poika Stig Lival-Lindström.

Lival on erikoistunut kotien sekä myymälä- että näyttelytilojen valaistukseen. Se käyttää valaisinten kokoamisessa osittain vajaakuntoisia työntekijöitä kuntouttavan työtoiminnan merkeissä ja teettää kokoamistyötä myös Virossa. Vuonna 2011 Lival valittiin omassa sarjassaan Suomen tuottavimmaksi yritykseksi. Vuonna 1990 Livalille myönnettiin Tasavallan Presidentin kansainvälistymispalkinto.

Livalin 100-prosenttisesti omistama tytäryhtiö on alumiininjalostaja, entinen pörssiyhtiö Nordic Aluminium.

Livalin liikevaihto vuonna 2012 oli 59 miljoonaa euroa ja henkilöstömäärä 28. Emoyhtiötään suuremman Nordic Aluminiumin vastaavat luvut olivat 64 miljoonaa ja 103 työntekijää.

## Lähteet
Seidi Valtokari

**Seidi Erika Valtokari**, o. s. *Majava* (12. huhtikuuta 1914 Siikajoki – 18. tammikuuta 2007) oli suomalainen näytelmäkirjailija. Hän käytti myös nimimerkkiä *Eriika Apaja*. 

Valtokari kävi kansakoulun ja käsityökoulun. Hän työskenteli myymälänhoitajana ja asui vuodesta 1951 Oulussa.

## Teoksia
* *Tapahtui Siikajoen pappilassa 1740-luvulla* : näytelmä. 1984
* *Aamu Kerttulan majalla* : näytelmä. 1985
* *Silloin kun vielä lohta saatiin* : näytelmä. 1986
* *Nurkkatanssit* : näytelmä. 1987
* *Rakkaat sukulaiset*. 1987
* *Kansanhuollossa* : näytelmä. 1988
* *Pirtuvallan aikaan* : näytelmä. 1990
* *Perämeri ja pirtumiehet*. Myllylahti, Suomussalmi 1999

## Lähteet
* 

### Viitteet
Ryan Flynn

**Ryan Flynn** voi tarkoittaa seuraavia henkilöitä:

*Ryan Flynn, yhdysvaltalainen jääkiekkoilija
*Ryan Flynn, brittiläinen jalkapalloilija
Proteus (täsmennyssivu)

**Proteus** voi tarkoittaa seuraavia asioita:

*Proteus, mytologian henkilö
*Peregrinos Proteus, antiikin kreikkalainen filosofi
*Proteus-oireyhtymä, harvinainen tauti
*Proteus, Ranskassa kehitetty satelliittirunko
*Proteus, Neptunuksen kuu
*Olmi (*Proteus anguinus*), salamanterilaji
*Proteus-aika, yhdysvaltalainen scifi-kauhuelokuva
*Proteus-ilmiö, tieteelliseen julkaisutoimintaan liittyvä vinouma
*DJ Proteus, suomalainen levyjuontaja
*Scaled Composites Proteus, yhdysvaltalainen koelentokone
Ensio Helaniemi

**Kaarle Ensio Ilmari Helaniemi** (vuoteen 1936 *Helenius*, 15. lokakuuta 1926 Helsinki – 23. joulukuuta 2009) oli suomalainen diplomaatti, arvoltaan varatuomari. Hän oli suurlähettiläs Lagosissa 1971–1973, sitten ulkoasiainministeriön oikeudellisen osaston päällikkö 1976–1978, suurlähettiläs Haagissa 1978–1983, sen jälkeen Itä-Berliinissä 1983–1986, ulkoministeriön neuvottelevana virkamiehenä 1986–1989 ja suurlähettiläs Brysselissä 1989–1991.

Hänen isänsä oli vakuutusjohtaja Ilmari Helaniemi.

## Lähteet
Ryan Flynn (jääkiekkoilija)

**Ryan Patrick Flynn** (s. 22. maaliskuuta 1988 St. Paul, Minnesota, Yhdysvallat) on yhdysvaltalainen uransa lopettanut jääkiekkoilija. Suhteellisen isokokoinen Flynn oli pelityyliltään voimahyökkääjä. Hän laukoi oikealta. Flynn pelasi viimeksi SM-liigajoukkue Tampereen Ilveksessä kaudella 2013–2014.

## Ura
### Seuraura
Flynn oli vuosina 2004–2006 Yhdysvaltain maajoukkueen kehitysohjelmassa ja pelasi mm. NAHL-liigaa. Nashville Predators varasi hänet kuudennella kierroksella 176. pelaajana . Vuodet 2006–2010 Flynn kävi Minnesotan yliopistoa. Hänen ensimmäinen yliopistokautensa 2006–2007 päättyi WCHA:n mestaruuteen. Viimeisen yliopistokautensa 2009–2010 päätteeksi joukkueensa kapteenina toiminut Flynn valittiin WCHA:n akateemiseen tähdistökentälliseen.

Huhtikuussa 2010 Flynn teki kaksivuotisen tulokassopimuksen Nashville Predatorsin kanssa. Hän liittyi jo samana keväänä amatööritry-out -sopimuksella sen farmijoukkue Milwaukee Admiralsiin, jossa Flynn pelasi kaksi AHL:n runkosarja- ja yhden playoff-ottelun, kunnes hän keskeytti koejaksonsa viimeistelläkseen opintonsa. Kausi 2010–2011 oli Flynnin tulokaskausi AHL:ssä ja se toi hänelle 65 runkosarja- ja yhdeksässä playoff-ottelussa tehot 6+6=12. Kaudella 2011–2012 hän tuplasi pistetilinsä tehden 24 tehopistettä. Flynn ei kuitenkaan pelannut sopimuksensa aikana otteluakaan NHL:ssä. 

Kauden 2012–2013 kynnyksellä Flynn siirtyi Italian Serie A:ssa pelanneeseen HC Bolzano-Bozeniin. Hän oli tehoilla 28+20=48 joukkueen paras maalintekijä ja toiseksi paras pistemies Mark McCutcheonin jälkeen. Flynn sijoittui Serie A:n maalipörssissä neljänneksi. Hän voitti Italian Supercupin mestaruuden. Kauden 2013–2014 kynnyksellä, syyskuussa 2013 Flynn siirtyi kahden kuukauden try-outille SM-liigajoukkue Tampereen Ilvekseen. Hän jäi kuitenkin vähille tehoille, kun Flynn teki 13 pelaamassaan ottelussa vain yhden syöttöpisteen. Hän lähti koejaksonsa päätteeksi Ilveksestä marraskuussa.

### Maajoukkueura

Flynn pelasi alle 20-vuotiaiden MM-kilpailuissa vuonna 2008 sekä alle 18-vuotiaiden MM-kilpailuissa vuonna 2006, jolloin hän voitti maailmanmestaruuden. Flynn pelasi myös World U-17 Hockey Challengessa vuonna 2005.

## Muuta
Flynnin isoveli Greg on entinen jääkiekkopuolustaja.

## Tilastot

## Lähteet
*
*

### Viitteet
Kiss and cry

**Kiss and cry** (myös **kiss-and-cry**) on alue, jossa taitoluistelijat ja heidän valmentajansa odottavat tulosten julkistamista kilpailuohjelman jälkeen. Alue on sijoitettu taitoluistelukentän yhteyteen ja luistelijat poistuvat sinne suoraan jäältä. 
*Kiss and cry* -alueella on merkittävä rooli tämän päivän taitoluistelukilpailuissa; lajin vahvan tunnelatauksen korostamisen lisäksi mainostajien logoilla täytetty tausta sekä mahdolliset tuotesijoittelut tuovat näkyvyyttä kilpailujen sponsoreille. Taitoluistelija Sonia Bianchetti Garbaton mukaan nimen *kiss and cry* keksi hänen suomalainen ystävänsä Jane Erkko, joskin useita muitakin syntytarinoita on esitetty.

## Lähteet

## Aiheesta muualla
Foster Wheeler Energia

**Foster Wheeler Energia Oy** on suomalainen, kansainväliseen Foster Wheeler -konserniin kuuluva teollisuusyritys, joka on erikoistunut voimalaitosten kiertopetikattiloihin, leijukerroskattilan erääseen erikoistyyppiin.

Foster Wheelerin mukaan kiertopetitekniikka (circulating fluidized-bed, CFB) mahdollistaa erilaisten kiinteiden polttoaineiden käytön. Matalassa lämpötilassa tapahtuva tehokas palaminen soveltuu sekä hiilelle että biomassalle ja kierrätyspolttoaineille. Hiilidioksidipäästöjä voidaan näin pienentää kustannus- ja energiatehokkaammin kuin perinteisillä pölypolttokattiloilla.

Foster Wheeler Energia Oy toimii Espoossa ja Varkaudessa. Sillä on tytäryhtiöt Ruotsissa ja Saksassa. Yhtiön liikevaihto vuonna 2013 oli 228 miljoonaa euroa ja henkilöstömäärä 537.

## Historiaa
Foster Wheeler Energian historia juontaa vuoteen 1851, jolloin Varkauteen perustettiin Wahlin konepaja. Sen tuotteita olivat höyrykoneet, -veneet ja -pannut sekä raami- eli kehäsahat. Vuosina 1909–1995 konepaja oli A. Ahlström Osakeyhtiön omistuksessa. 

1960-luvun alussa Ahlströmin Varkauden konepajalla aloitettiin leijupetikattiloiden rakentaminen. Kiinnostus tähän monenlaisia polttoaineita mahdollistavaan teknologiaan lisääntyi ympäristövaatimusten alkaessa kiristyä. Ahlströmin Karhulan laboratorioon perustettiin vuonna 1969 leijukerrospolton tutkimus- ja kehitysosasto, mikä johti kiertopetitekniikkaan perustuvan Pyroflow-kattilatekniikan syntymiseen. Ahlströmin omat tehtaat Kauttualla ja Pihlavassa olivat uuden teknologian ensimmäiset asiakkaat. Yhdysvaltain lupaaville markkinoille Ahlström perusti 1980 Gulf- ja Shell-yhtiöiden kanssa yhteisyrityksen Pyropower Inc San Diegoon. Ahlström laajensi Pyropower-toimintaansa kattiloiden valmistuksesta kattilalaitosten kokonaistoimituksiin. Vuonna 1986 se osti Kymi-Strömberg Oy:n Heinolan kattilaliiketoiminnan ja seuraavana vuonna Rauma-Repolan suunnitteluyksikön Kaarinasta. Myös Japaniin perustettiin yhteisyritys. Vuonna 1989 Pyropower-divisioonan liikevaihto oli 900 miljoonaa markkaa ja henkilöstömäärä 1&nbsp;220, josta Suomessa 730. Vuonna 1990 Ahlström Pyroflow’lla oli noin 40 prosentin maailmanmarkkinaosuus leijupetikattiloissa.

Suomen 1990-luvun alun lamavuosina Pyropower irtisanoi Varkaudessa noin 150 työntekijää. Vuonna 1993 Ahlström hankki enemmistön puolalaisesta Fakop-kattilanvalmistajasta sekä Outokumpu Ecoenergyn kattilaliiketoiminnan.

Vuonna 1995 Ahlström myi konepajan ja Pyropower-nimellä tunnetun kattilatuotannon Foster Wheelerille, Yhdysvalloissa 1927 kahden yhtiön fuusiona perustetulle 14&nbsp;000 työntekijän suuryhtiölle, jonka päämaja on Sveitsissä. Syynä myyntiin olivat kattilabisneksen rajut suhdannevaihtelut, teknologiset riskit ja Ahlströmin tuntemattomuus energia-alan toimittajana. Foster Wheeler puolestaan sai kaupassa omaa kattilatekniikkaansa paremmin menestynyttä teknologiaa sekä jalansijaa Euroopassa.

## Lähteet

## Aiheesta muualla
*CFB-tekniikasta Foster Wheelerin sivustolla (englanniksi)
Matt Henderson

**Matt Henderson** (s. 1. maaliskuuta 1974 White Bear Lake, Minnesota) on yhdysvaltalainen entinen ammattilaisjääkiekkoilija, pelipaikaltaan laitahyökkääjä.

## Ura
Henderson pelasi ennen ammattilaisuraansa muun muassa kaksi kautta St. Paul Vulcansissa juniorisarja USHL:ssä (1992–1994) sekä neljä kautta Pohjois-Dakotan yliopiston joukkueessa Fighting Siouxissa yliopistosarja WCHA:ssa (1994–1998). Vuonna 1997 hän oli voittamassa NCAA:n jääkiekkomestaruutta ja sai mestaruusturnauksen arvokkaimman pelaajan palkinnon, ja vuonna 1998 hän sai WCHA:n parhaan puolustuspelaajan palkinnon (hänen lisäkseen palkinnon sai tuona vuonna puolustaja Andy Sutton).

Henderson ei saanut , vaan teki heinäkuussa 1998 sopimuksen Nashville Predatorsin kanssa vapaana pelaajana. Hän pelasi kaudella 1998–1999 kaksi ottelua NHL:ssä, mutta suurin osa kaudesta meni farmijoukkue Milwaukee Admiralsissa IHL:ssä. Syyskuussa 1999 Henderson siirtyi Philadelphia Flyersiin pelaajakaupassa, jossa Predators sai vaihdossa hyökkääjä Paul Healeyn. Hän ei pelannut Flyersissa otteluakaan, vaan suurin osa kaudesta 1999–2000 meni Philadelphia Phantomsissa AHL:ssä. Osan kaudesta hän pelasi Trenton Titansissa ECHL:ssä.

Syyskuussa 2001 Henderson teki vapaana pelaajana sopimuksen Chicago Blackhawksin kanssa, jonka silloisessa farmijoukkueessa Norfolk Admiralsissa oli pelannut koko edelliskauden. Hän pelasi Blackhawksissa neljä NHL:n runkosarjaottelua keväällä 2002. Heinäkuussa 2003 Henderson siirtyi Iserlohn Roostersiin Saksan DEL-liigaan, jossa pelasi yhden kauden ajan ennen kuin lopetti uransa.

Kahden suunnan hyökkääjäksi luonnehdittu Henderson pelasi NHL:ssä yhteensä kuusi runkosarjaottelua ja teki niissä yhden tehopisteen (syöttöpiste Chicago Blackhawksissa kaudella 2001–2002). AHL:ssä hän pelasi yhteensä 280 runkosarja- ja 19 pudotuspeliottelua, IHL:ssä 77 runkosarja- ja kaksi pudotuspeliottelua ja DEL-liigassa 51 runkosarjaottelua.	

## Lähteet

## Aiheesta muualla
*
Helena Murros

**Irja Helena Luho**, kirjailijanimi **Helena Murros** (o.s. **Murros**; 27. toukokuuta 1914 Pukkila – 1. huhtikuuta 1999) oli suomalainen runoilija ja suomentaja.

Luho kävi 8 luokkaa Haapamäen yhteiskoulua. Hän toimi oikolukijana WSOY kustantajalle. Luhon vanhemmat olivat kupari- ja peltiseppä Vihtori Murros ja Ida Maria (o.s. Mäklin). Luhon puoliso oli vuodesta 1947 Vilhelm (Ville) Bernhard Luho (1911–1982). Luhot asuivat myöhemmin Ruotsissa.

## Teokset
* *Lapsi ja kankaankutoja*: runoja. Otava 1938
* *Kuparimalja*: runoja. Otava 1941
* *Viikatteen kuu*: runoja. Otava 1943
* *Ruoho kukkii*: runoja. Otava 1954
* *Vaihdettu kesä*. Nuorten toivekirjasto 121. WSOY 1959, 2. painos 1962

## Suomennoksia
* Gunnar Ollén: *[[Kaj Munk]] : elämä ja teokset*; ruotsinkielestä suomentanut Mikko Taipale; runot suomentanut Helena Murros. Aura, Turku 1945
* Gunnar Edman: *Läpi neulansilmän*. Aura, Turku 1946
* Erika Mann: *Sakki paljastaa* : romaani; kuvittanut Richard Erdös; suom. Helena Murros. Auran poikien kirjasto 12. Aura, Turku 1948 (alkuteos *A gang of ten*)
* Eleanor H. Porter: *Pollyanna kasvaa suureksi* (*Pollyanna Grows Up*, 1915), suom. nimellä Helena Luho, Helsinki: Mantere 1953.

## Lähteet
Heinäsirkkahaukka

**Heinäsirkkahaukka** (*Butastur rufipennis*) on pitkäsiipihaukkojen sukuun kuuluva afrikkalainen petolintu. Sitä tavataan Saharan eteläpuolella Senegalista ja Guineasta mantereen poikki Etiopiaan, Keniaan ja Somalian eteläosiin ulottuvalla vyöhykkeellä.

Sen elinpiiriä ovat trooppiset kosteikot, viljelymaat, ruohikot, kuivat savannit, pensastot ja metsät. Sen kannan arvioidaan olevan vähenemässä ylilaidunnuksen ja kuivuuden vuoksi.

## Lähteet
Valkosilmähaukka

**Valkosilmähaukka** (*Butastur teesa*) on pitkäsiipihaukkojen sukuun kuuluva lintu. Sitä tavataan Etelä-Aasiassa Bangladeshissa, Kiinassa, Intiassa, Iranissa, Myanmarissa, Nepalissa, Pakistanissa.

Sen elinpiiriä ovat viljellyt maat, ruohikot, savannit ja pensaikot. Sitä ei esiinny yleensä metsissä.

## Lähteet
Joki (albumi)

**Joki** on suomalaisen laulaja-lauluntekijä John McGregorin akustinen esikoisalbumi vuodelta 2005.

## Kappaleet
# Joki – 3:56
# Pilvilinna – 4:12
# Nimeäsi et tiedä – 3:34
# Seikkailemaan – 4:57
# Kaarnalaiva – 2:27
# Lumi  – 3:52
# Mitä ikinä teetkin – 2:22
# Veden äärellä – 4:47
# Lahja – 3:54

Kaikki kappaleet ovat John McGregorin säveltämiä ja sanoittamia. Laulujen sanat ovat CD-levyn mukana seuraavalla vihkosella.

## Kokoonpano
* John McGregor – kitara ja laulu
* Aki Peltonen – kitara 2 (kappaleilla 2, 7), haitari, basso
* Mika Rättö – rummut ja lyömäsoittimet (1, 2) ja laulu (8)
* Jan Pethman – rummut ja lyömäsoittimet (5, 6, 8)

### Tuotanto
* Aki Peltonen – tuottaja, äänittäjä, miksaaja
* John McGregor – tuottaja, miksaaja
* Svante Forsbäck – masteroija (Chartmakers)
* Lasse Kurki – kuvat
* Tero Valtonen – kansi
* Kari Hynninen – A&R
 
## Lähteet
* John McGregor CD *Joki* (SMCD001) 2005

## Aiheesta muualla
* Pekka Laineen levyarvio Soundissa 08/2005 Viitattu 8.9.2013.
Luettelo Kiinan valtakunnallisista moottoriteistä

### Valtakunnalliset moottoritiet

#### Säteittäiset moottoritiet [[Peking]]in kaupungista

#### Etelä-pohjoissuuntaiset moottoritiet

#### Itä-länsisuuntaiset moottoritiet

#### Alueelliset kehämoottoritiet

#### Metropolialueen kehämoottoritiet

#### Kaupunkien kehämoottoritiet

## Katso myös

* Kiinan moottoritieverkko
* Luettelo Kiinan maakunnallisista moottoriteistä

## Lähteet
* https://www.ndrc.gov.cn/xxgk/zcfb/ghwb/202207/t20220712_1330358_ext.html
* http://www.china-highway.com/
* https://www.motorways-exits.com/
* http://www.wegenwiki.nl/
* http://www.skyscrapercity.com/
Pyhän Sofian katedraali (Polatsk)

**Pyhän Sofian katedraali** eli **Polatskin Pyhän Sofian katedraali** (,  tai  eli ) on alkujaan vuosina 1044–1066 rakennettu, kansallisesti ja historiallisesti tärkeimpiin kuuluva kirkkorakennus Valko-Venäjän Vitsebskin alueen Polatskissa Väinäjoen pohjoisrannalla.

Kirkon rakennustyyli on muuttunut useassa vaiheessa, eikä se enää edusta varhaista Polatskin ruhtinaskunnan arkkitehtuuria. Katedraali vaurioitui merkittävästi tsaari Pietari I:n ruutivaraston räjähdyksessä 1710, mutta kunnostettiin 1738–1750. Kirkkoa on restauroitu myös myöhemmin.

Kirkkorakennus on nykyisin osa Polatskin historiaan ja kulttuuriin keskittyvää museoaluetta. Rakennukseen vuonna 1987 avattu museo keskittyy kirkon rakennushistoriaan; toisinaan kirkon 304-paikkaisessa konserttitilassa järjestetään urkukonsertteja.

## Lähteet

## Aiheesta muualla

*Sofijski sobor  (belarus-travel.by)
*Polotsk National Historical and Cultural Museum-Reserve   (museum.by)
*Sobor Svjatoi Sofii, Premunrosti Bozijei, v Polotske  (patriarchia.ru)
*Sofijski sobor ,  (hram.by)
*Kuvia (tut.by)
*Polotski Svjato-Sofijski sobor (dorogiby.info)
*Church Architecture (in Belarus)  (gov.by)
Elintarvikkeiden säteilyttäminen

**Elintarvikkeiden säteilyttäminen** tarkoittaa elintarvikkeiden käsittelemistä ionisoivalla säteilyllä. Elintarvikkeiden säteilyttäminen ei tee niistä radioaktiivisia.

## Katso myös
*Säilöntä

## Lähteet
Sherwood

**Sherwood** voi viitata seuraaviin:

## Paikkoja
* Sherwoodin metsä, englantilaisen kansanperinteen ja populaarikultuurin Robin Hood-tarinoissa  esiintyvä metsä Keski-Englannissa lähellä Nottinghamin kaupunkia 
* Sherwood Forest, kahdelle Yhdysvaltain presidentille kuulunut maatila Virginiassa Yhdysvalloissa
* Sherwood, kaupunki Arkansasissa Yhdysvalloissa

## Henkilöitä
### Etunimi
* Sherwood Anderson (1876–1941), yhdysvaltalainen kirjailija
* F. Sherwood Rowland (1927–2012), yhdysvaltalainen kemisti
* Sherwood Schwartz (1916–2011), yhdysvaltalainen tuottaja ja käsikirjoittaja
### Sukunimi
* Dominic Sherwood (s. 1990), englantilainen näyttelijä ja malli. 
* John Sherwood (1945–2025), brittiläinen yleisurheilija
* Kiefer Sherwood (s. 1995), yhdysvaltalainen jääkiekkoilija
* Levi Sherwood (s. 1991), uusiseelantilainen freestyle motocross -ajaja
* Mary Martha Sherwood (1775–1851), brittiläinen lastenkirjailija
* Robert E. Sherwood (1896–1955), yhdysvaltalainen näytelmäkirjailija, toimittaja ja teatterikriitikko
* Sheila Sherwood (s. 1945), brittiläinen yleisurheilija
* Thomas Kilgore Sherwood (1903–1976), yhdysvaltalainen kemisti-insinööri
* Tim Sherwood (s. 1969 ), englantilainen jalkapalloilija

## Muita
* Sherwoodin luku, aineensiirrossa käytetty dimensioton suure matematiikassa ja fysiikassa, nimetty Thomas Kilgore Sherwoodin mukaan 
* Robin of Sherwood, Robin Hood-tarinoihin perustuva brittiläinen 1980-luvun televisiosarja
* Robin Hood: The Legend of Sherwood, Robin Hood-tarinoihin perustuva, vuonna 2002 julkaistu reaaliaikainen strategiapeli 
* Robin Hood ja hänen iloiset vekkulinsa Sherwoodin pusikoissa, Robin Hood-tarinoihin perustuva suomalainen televisiosarja vuodelta 1974
* Sherwood Playboys, keravalaisen jääkiekkojoukkue HC Keski-Uudenmaan entinen nimi.
E.T. (kappale)

"**E.T.**" on amerikkalaislaulaja Katy Perryn kappale hänen kolmannelta, Teenage Dream-studioalbumilta. Kappaleen singleversio sisältää räppiversioita Dr. Lukelta, Ammolta, Max Martinilta ja Kanye Westiltä, joista kaikki sanoittivat kappaleen, sekä tuotosta vastasi Kanye West. "E.T." julkaistiin alun perin 17. elokuuta 2010 albumin kolmantena promosinglenä. Se kuitenkin julkaistiin 16. helmikuuta 2011 *Teenage Dreamin* neljäntenä virallisena singlenä. Kappaleesta julkaistiin remixejä sisältävä EP 4. maaliskuuta 2011.

Kappale sijoittui listan kärkeen Yhdysvalloissa, Kanadassa, Uudessa-Seelannissa ja Puolassa. Kappale pääsi viiden parhaan joukkoon Australiassa, Irlannissa ja Britanniassa, sekä 20 parhaan joukkoon kymmenessä muussa Euroopan valtiossa. "E.T." sai arvostelijoilta ristiriitaisen vastaanoton, jotkut kriitikot kehuivat Perryn vokaaleja, kun taas Westin räptyyli sai ristiriitaista palautetta.

Kappaleeseen liittyvän musiikkivideon ohjasi Floria Sigismondi. Videolla Perry ja West esiintyvät ulkoavaruudessa. MTV.com:ssa 31. maaliskuuta 2011 tapahtuneen julkaisun jälkeen video sai positiivisen vastaanoton kriitikoilta. Perry on esittänyt kappaleen hänen California Girls Tourilla (2011), sekä joissakin TV-ohjelmissa kuten American Idolissa. Kuten *Teenage Dreamin* aiemmat singlet, "E.T." on ollut laajalti käytössä coverkappaleena. Nielsen Broadcast Data Systemsin tietojen mukaan kappale valittiin 5. tammikuuta 2012 Yhdysvaltain radiokanavien vuoden 2011 neljänneksi soitetuimmaksi kappaleeksi 526 000 soittokerralla.

## Lähteet
Gonten

**Gonten** on kunta Koillis-Sveitsissä, Appenzell Innerrhodenin kantonissa. Kunnassa on noin 1&nbsp;500 asukasta. 

Gonten sijaitsee kumpuilevalla ylänköalueella, noin 10 kilometriä Sankt Gallenista etelään. Gontenin korkein vuori on Kronberg (1&nbsp;663 m mpy.), jonne on köysirata Jakobsbadin kylästä.

Gonteniin on Appenzeller Bahnen -yhtiön rautatieyhteys Herisausta ja Appenzellistä.

## Lähteet
*
* 

### Viitteet

## Aiheesta muualla
Heleena Savela

**Terttu Heleena Savela** (s. 13. elokuuta 1950 Lappajärvi) on suomalainen toimittaja ja Helsingin Sanomain Säätiön entinen yliasiamies.

Savela valmistui yhteiskuntatieteiden maisteriksi Tampereen yliopistosta 1978 ja aloitti uransa *[[Helsingin Sanomat|Helsingin Sanomien]]* toimittajana. Hän eteni toimituksen esimieheksi ja toimituspäälliköksi ja aloitti lehden viikonlopputoimituksen päätoimittajana 1997. Hänen vastuullaan olivat *Helsingin Sanomien Kuukausiliite*, *Nyt*-viikkoliite ja *Helsingin Sanomien* sunnuntainumeron erikoissivut.

Savela nimitettiin Helsingin Sanomain Säätiön yliasiamieheksi 2006, jolloin Helsingin Sanomain 100-vuotissäätiö ja Päivälehden Arkistosäätiö yhdistettiin. Vuonna 2015 hän jäi tästä tehtävästä eläkkeelle.

Heleena Savela toimi Nuorsuomalaisen Sanomalehtimiesyhdistyksen puheenjohtajana 1995–2007.

## Lähteet

## Kirjallisuutta
*
Keijo Kylävaara

**Keijo Uolevi Kylävaara** (14. joulukuuta 1921 Punkalaidun – 4. elokuuta 1994 Lohja) oli suomalainen toimittaja ja tietokirjailija, joka työskenteli *[[Helsingin Sanomat|Helsingin Sanomien]]* päätoimittajana vuosina 1970–1982.

Kylävaara työskenteli uransa alussa United Pressin toimittajana 1947–1951, Suomen Tietotoimiston toimitussihteerinä 1951 ja Uutis-Keskuksen toimittajana 1952–1954. Vuonna 1954 Kylävaara siirtyi *[[Uusi Suomi|Uuteen Suomeen]]*, jossa hän toimi muun muassa lehden kirjeenvaihtajana Saksan Liittotasavallan pääkaupungissa Bonnissa 1958–1961. *Helsingin Sanomissa* Kylävaara toimi muun muassa uutispäällikkönä 1963–1965, toimituspäällikkönä 1965–1970 ja päätoimittajana vuoteen 1983, jolloin hän jäi eläkkeelle. Kylävaara myös suomensi muutamia kirjoja.

Toimittaja Ilkka Kylävaara oli Keijo Kylävaaran poika.

## Teoksia
**Vuosi seitsemäntoista. Reportaasi itsenäisen Suomen syntymävuodesta.* Helsingin Sanomat 1967.
**Balkanin santaa.* Kirjayhtymä 1978. 
### Suomennoksia
* A. J. P. Taylor. *Toisen maailmansodan synty.* Kirjayhtymä 1962. 
* Ib Withen ja Paul H. Ewerlöf. *Matkustamme Länsi-Saksaan, Pieni matkaopas.* WSOY 1965. 
* Daniel Cohn-Bendit. *Radikaali-vasemmisto – lääke kommunismin vanhuudenheikkouteen.* Kirjayhtymä 1969.
* Pavel Kohout. *Tšekkiläinen päiväkirja.*. Kirjayhtymä 1969. 
* Rudolf Augstein. *Kuningas ja perilliset.* Kirjayhtymä 1969 
* J. O. Söderhjelm. *Kolme matkaa Moskovaan.* Kirjayhtymä 1970.
* Christa Wolf. *Erään naisen elämä.* Kirjayhtymä 1970.
* Pavel Kohout. *Valkoinen kirja, Asiassa Adam Juráček vastaan Sir Isaac Newton.* Kirjayhtymä 1970. 
* Robert Havemann. *Kysymyksiä tulevaisuudelle. Mitä on itä-saksalainen todellisuus, muurin eristämää elämää vai uutta sosialismia?* Kirjayhtymä 1971.
* Hans Erich Nossack. *Vallankumoussankari.* Gummerus 1971. 
* Walter C. Langer. *Adolf Hitler, mies ja myytti.* Kirjayhtymä 1973.

## Lähteet

## Kirjallisuutta
*
Rüte

**Rüte** on kunta Koillis-Sveitsissä, Appenzell Innerrhodenin kantonissa. Kunnassa on noin 3&nbsp;400 asukasta. Rüten alue koostuu monista kylistä, mutta Rüte-nimistä kylää ei ole olemassa. Pohjoisessa kunta rajoittuu Appenzellin kuntaan niin, että osa Appenzellin kaupunki on Rüteä. Muita kyliä ovat muun muassa Steinegg, Brülisau ja Eggerstanden. 

Schwende on suurelta osin vuoristoa. Rüten korkein vuori on Altmann (2&nbsp;435 m mpy.). Tunnettu on myös Hoher Kasten (1&nbsp;791 m mpy.), jonne on köysirata Brülisaun kylästä.

Appenzeller Bahnen -yhtiön rautatiet Appenzellistä Wasseraueniin ja Gaisiin kulkevat Rüten kautta.

## Lähteet
*
* 

### Viitteet

## Aiheesta muualla
Robin Hood (täsmennyssivu)

**[[Robin Hood]]** on englantilaisen kansanperinteen hahmo, jonka mukaan moni asia on nimetty, esimerkiksi:

* M/S Robin Hood, TT-Linen omistama autolautta
* Robin Hood, yhdysvaltalainen yhtye
* Robinhood, suomalainen halpahalliketju
* Robin Hoodin lentoasema Doncaster Sheffield, kansainvälinen lentoasema Etelä-Yorkshiren kreivikunnassa Englannissa
* Robin Hood -ilmiö, taloudellisen eriarvoisuuden vähenemisestä käytetty nimitys
* Robin Hood -vero, EU:n suunnittelema rahoitusmarkkinavero, eli finanssitransaktiovero
* 18932 Robinhood, päävyöhykkeen asteroidi.

#### Robin Hood -nimisiä teoksia
* *[[Robin Hood (vuoden 1973 elokuva)|Robin Hood]]*, yhdysvaltalainen animaatioelokuva vuodelta 1973
* *[[Robin Hood (vuoden 1991 elokuva)|Robin Hood]]*, John Irvinin ohjaama elokuva vuodelta 1991
* *[[Robin Hood (televisiosarja)|Robin Hood]]*, vuosina 2006–2009 esitetty brittiläinen televisiosarja
* *[[Robin Hood (vuoden 2010 elokuva)|Robin Hood]]*, yhdysvaltalainen elokuva vuodelta 2010
* *[[Robin Hood (sarjakuvalehti)|Robin Hood]]*, Suomessa vuosina 1957–1971 ilmestynyt sarjakuvalehti
* *[[Robin Hood (ooppera)|Robin Hood]]*, Jukka Linkolan ooppera

Lisää Robin Hood -tarinoihin perustuvia kulttuurituotteita on lueteltu artikkelissa Robin Hood populaarikulttuurissa.
La Di Da

**La Di Da** on saksalaisyhtye Baracudan kappale. Se julkaistiin yhtyeen neljäntenä singlenä 14. toukokuuta 2007, ja sen tuotannosta vastasivat Axel Konrad sekä Ole Wierk. Singlestä on myös julkaistu EP 6. syyskuuta 2007. "La Di Da" pääsi listoille vain kotimaassaan, jossa se ylsi 67. sijalle. Skandinaviassa single on julkaistu DJ Beat Records Scandinavian kautta. 

## Kappalelista

**Digital Download**

* 1. La Di Da (Radio Version) - 6:57
* 2. La Di Da (Extended Version) - 3:33
* 3. La Di Da (Groove Coverage Remix) - 5:25
* 4. La Di Da (Groove Coverage Remix) - 5:31
* 5. La Di Da (Elektrofachgeschäft Mix) - 3:22
* 6. La Di Da (Elektrofachgeschäft Remix) - 3:15
* 7. La Di Da (Dance Mix) - 5:08
* 8. La Di Da (Dance Mix Short) - 3:11

**Digital Download - EP**
  
* 1. La Di Da (Radio Version) - 3:15
* 2. La Di Da (Short Dance Mix) - 3:11
* 3. La Di Da (Extended Version) - 5:25
* 4. La Di Da (Long Dance Mix) - 5:08

## Listasijoitukset

## Lähteet
Schlatt-Haslen

**Schlatt-Haslen** on kunta Koillis-Sveitsissä, Appenzell Innerrhodenin kantonissa, Sankt Gallenin kaupungin eteläpuolella. Kunnassa on noin 3&nbsp;400 asukasta. Schlatt-Haslenin kunta muodostettiin vuonna 1873 Schlattin ja Haslenin kylistä. Lisäksi kuntaan kuuluu Enggenhüttenin kylä sekä Wonnensteinin luostari, joka sijaitsee Teufenin kunnan sisällä (sijainti:).

Schlatt-Haslen on suurelta osin kumpuilevaa ylänköä Sitterjoen varrella.

## Lähteet
*
* 

### Viitteet

## Aiheesta muualla
Indolitsiini

**Indolitsiini** (C8H7N) on heterosyklinen aromaattinen yhdiste ja indolin isomeeri. Yhdistettä voidaan käyttää orgaanisessa synteesissä valmistettaessa muita orgaanisia yhdisteitä.

## Ominaisuudet
Huoneenlämpötilassa indolitsiini on valkoista kiteistä ainetta, jonka haju muistuttaa naftaliinin hajua. Yhdiste liukenee hyvin happoliuoksiin ja orgaanisiin liuottimiin. Suolahappoliuokset ovat väriltään punaisia ja bentseeniliuoksissa indolitsiinilla on voimakas violetti fluoresenssi. Indoliin verrattuna indolitsiini on huomattavasti voimakkaampi emäs ja hapot reagoivat sen kanssa muodostaen indolitsiniumionin. Hapot luovuttavat protonin indolitsiinin viereisessä kolmosasemassa sijaitsevalle hiiliatomille, eikä typpiatomille, koska typpiatomin vastaanottaessa protonin muodostuva kationi ei olisi aromaattinen eikä siten niin stabiili.Indolitsiini ei polymeroidu happojen vaikutuksesta yhtä helposti kuin indoli.

## Valmistus ja reaktioita
Indolitsiinia voidaan valmistaa usealla eri tavalla. Käytettyjä ovat muun muassa 2-metyylipyridiinin ja bromiasetaldehydin välinen reaktio, 2-metyylipyridiinin ja bromipalorypälehapon välisen reaktiotuotteen dekarboksylointi emäksen avulla tai 2-bromipyridiinistä valmistetyn 2-pyridyylilitiumin ja epikloorihydriinin välisen reaktion tuotteen emäskäsittelyn avulla.

Indolitsiinin aromaattinen rengasrakenne on elektronirunsas ja sen reaktiot muistuttavat indolin reaktioita. Indolitsiinille tapahtuvia reaktioita ovat muun muassa elektrofiiliset aromaattiset substituutiot, kuten nitraus, Friedel–Crafts-alkylointi, Friedel–Crafts-asylointi ja Vilsmeier-reaktio. Reaktiot tapahtuvat tyypillisesti C3-hiileen. Indolitsiini voidaan pelkistää vedyn ja platina- tai palladiumkatalyyttien avulla joko osittain tyydyttyneiksi johdannaisiksi tai täysin tyydyttyneeksi indolitsidiiniksi. Dietyyliasetyleenidikarboksylaatin kanssa indolitsiini muodostaa syklatsiinijohdannaisen.

## Lähteet
Schwende

**Schwende** on kunta Koillis-Sveitsissä, Appenzell Innerrhodenin kantonissa. Kunnassa on noin 2&nbsp;100 asukasta. 

Schwende on pinta-alaltaan Appenzell Innerrhodenin suurin kunta. Pohjoisessa kunta rajoittuu Appenzellin kuntaan kuitenkin niin, että osa Appenzellin kaupungista on Schwendeä. Schwende on kumpuilevaa ylänköaluetta ja vuoristoa. Schwenden korkein vuori on Säntis (2&nbsp;502 m mpy.).

Appenzeller Bahnen -yhtiön rautatie kulkee Schwenden halki Appenzellistä Wasserauenin kylään.

## Lähteet
*
* 

### Viitteet

## Aiheesta muualla
Erittäin harvinaiset sairaudet

**Erittäin [[harvinainen sairaus|harvinaiset sairaudet]]** ovat hyvin harvinaisia tautiluokituksia, niistä luettelo alla. Arvioidut esiintymistiheydet (suluissa) saattavat olla virheellisiä.

*Landau–Kleffnerin oireyhtymä (1/1 000 000) 
*MOMO-oireyhtymä (1/100 000 000), ensimmäinen raportti Brasiliasta v. 1993 
*Morquion oireyhtymä (1/400 000) 
*Nasu–Hakolan tauti (1/3 000 000) 
*Progressiivinen multifokaalinen leukoenkefalopatia (?) 
*Proteus-oireyhtymä (1/100 000) 
*Segawan dystonia (1/2 000 000) 
*Tyrosinemia (1/100 000) 
*Wolmanin tauti (1/350 000) 
*Xeroderma pigmentosum (1/200 000) 
 
## Lähteet

 
*Suhdeluvut kerätty monista eri wikipedian artikkeleista sekä muista linkeistä.
Vuoden 1966 jalkapallon maailmanmestaruuskilpailujen karsinnat

**Jalkapallon vuoden 1966 MM-kilpailujen karsintoihin** otti osaa 74 joukkuetta. Karsinnoista selviytyi 14 joukkuetta Englannissa pelattavaan MM-turnaukseen. Isäntämaa Englanti ja hallitseva mestari Brasilia selviytyivät MM-kilpailuihin ilman karsintaa. Loput 14 kisapaikkaa jakaantuivat maanosaliittojen kesken seuraavasti:
*Euroopan karsintoihin osallustui 32 maata, jotka pelasivat yhdeksästä kisapaikasta.
*Etelä-Amerikan karsinnoissa oli mukana 9 joukkuetta, jotka pelasivat kolmesta kisapaikasta.
*Pohjois- ja Keski-Amerikan kymmenen osallistuvaa joukkuetta pelasivat yhdestä kisapaikasta.
*Afrikan, Aasian ja Oseanian maista oli yhteensä 19 osanottajamaata, jotka pelasivat yhdestä kisapaikasta.

## Eurooppa
UEFA:n 32 joukkuetta jaettiin yhdeksään lohkoon. Lohkoissa pelattiin kaksinkertainen sarja, ja lohkovoittajat selviytyivät MM-kilpailuihin. 

### UEFA:n lohko 1

**Uusinta:**

Bulgaria selviytyi MM-kilpailuihin.

### UEFA:n lohko 2

Länsi-Saksa selviytyi MM-kilpailuihin.

### UEFA:n lohko 3

Ranska selviytyi MM-kilpailuihin.

### UEFA:n lohko 4

Portugali selviytyi MM-kilpailuihin.

### UEFA:n lohko 5

Sveitsi selviytyi MM-kilpailuihin.

### UEFA:n lohko 6

Unkari selviytyi MM-kilpailuihin.

### UEFA:n lohko 7

Neuvostoliitto selviytyi MM-kilpailuihin.

### UEFA:n lohko 8

Italia selviytyi MM-kilpailuihin.

### UEFA:n lohko 9

**Uusinta:**

Espanja selviytyi MM-kilpailuihin.
Syyria vetäytyi karsinnoista tukeakseen Afrikan maita MM-kisapaikkojen jaossa.

## Etelä-Amerikka
Etelä-Amerikan 9 karsintoihin osallistuvaa joukkuetta jaettiin kolmeen lohkoon. Lohkovoittajat selviytyivät MM-kilpailuihin. Brasilia selviytyi MM-kilpailuihin ilman karsintaa.

### CONMEBOL:n lohko 1

Uruguay selviytyi MM-kilpailuihin.

### CONMEBOL:n lohko 2

**Uusinta:**

Chile selviytyi MM-kilpailuihin.

### CONMEBOL:n lohko 3

Argentiina selviytyi MM-kilpailuihin.

## Pohjois- ja Keski-Amerikka
Pohjois- ja Keski-Amerikan yhdeksän osallistuvaa joukkuetta jaettiin kolmeen lohkoon, joiden voittajat selviytyivät karsinnan toiselle kierrokselle. Lohkovoittajat pelasivat kaksinkertaisen sarjan, jonka voittaja selviytyi MM-kilpailuihin.

### CONCACAF:n 1.kierros
#### Lohko 1

Meksiko 2.kierrokselle.

#### Lohko 2

Jamaika 2.kierrokselle

#### Lohko 3

Costa Rica 2.kierrokselle.

### CONCACAF:n 2.kierros

Meksiko selviytyi MM-kilpailuihin.

## Afrikka, Aasia ja Oseania
Afrikan, Aasian ja Oseanian maat jaettiin kahteen ryhmään, toisessa ryhmässä olivat 15 osallistuvaa Afrikan maata ja toisessa neljä maata Aasiasta ja Oseaniasta. 

### CAF:n karsinta
Kaikki 15 karsintoihin osallistuvaa Afrikan maata päättivät vetäytyä karsinnoista protestina sille, että maanosa ei saanut yhtä suoraa paikkaa MM-kilpailuihin. Vetäytyneet Afrikan maat olivat:

### AFC:n/OFC:n karsinta

Etelä-Korea vetäytyi MM-karsinnoista.
Pohjois-Korea selviytyi MM-kilpailuihin ilman jatkokarsintaa, koska kaikki Afrikan maat luopuivat karsinnoista.

## MM-kilpailuihin selviytyneet joukkueet
MM-kilpailuihin selvinneet joukkueet:

## Lähteet
*RSSSF Viitattu 8.9.2013 
*RSSSF Viitattu 8.9.2013
Mario Lopez

**Mario Lopez** (s. 10. lokakuuta 1973 San Diego, Kalifornia) on yhdysvaltalainen televisiojuontaja ja näyttelijä. Hänellä on meksikolaiset sukujuuret. 

## Ura
Mario Lopez aloitti uransa lastenohjelmasta *[[Kids Incorporated]]*, jossa hän oli mukana vuosina 1984–1986. Vuosina 1989–1993 hän näytteli suositussa tilannekomediasarjassa *[[Saved by the Bell]]*. Tämän lisäksi hän on vieraillut useissa televisiosarjoissa kuten *[[Tyttökullat]]* ja *[[Muodon vuoksi]]*. Vuonna 2006 hän kilpaili ''Dancing with the Starsin'' amerikkalaisversiossa sijoittuen toiseksi. Vuonna 2008 hän debytoi Broadwaylla musikaalissa *A Chorus Line*. Vuodesta 2012 lähtien hän on juontanut *[[X Factor USA]]* -tositelevisio-ohjelmaa. Tämän lisäksi hän on kirjoittanut kolme tietokirjaa ja yhden lastenkirjan.

## Yksityiselämä
Mario Lopez meni naimisiin tanssija Courtney Mazzan kanssa uudenvuodenpäivänä 2012. Pariskunnalla on kaksi lasta. 

## Aiheesta muualla
* Mario Lopez NNDB:ssä
Last Friday Night (T.G.I.F.)

”**Last Friday Night (T.G.I.F.)**” on yhdysvaltalaisen poplaulaja Katy Perryn kappale. Kappaleen tuottivat Dr. Luke ja Max Martin, jotka myös sanoittivat sen Perryn ja Bonnie McKeen Playback Recording Studiolla Perryn kolmannelle studioalbumille, *[[Teenage Dream (Katy Perryn albumi)|Teenage Dreamille]]*. Perryn mukaan hän sai inspiraation kappaleen sanoitukseen villisti juhlitun yön jälkeen. Kappaleen julkaisi Capitol Records albumin viidentenä singlenä 6. kesäkuuta 2011. Musiikiltaan kappale on NRG-popkappale, jossa on viittauksia myös dancepopista. Jotkin kieliasultaan rajut sanat on usein sensuroitu kappaleen radioversioissa. Kappaleen nimessä esiintyvä ”T.G.I.F.” on akronyymi sanoista ”thank God it’s friday”.

Kappale sai vaihtelevia vastaanottoja ristiriitaisista positiivisiin, joista osa korosti sen toimivaa ja iskevää luonnetta. Kappaleen sanoitus sai kuitenkin ristiriitaisen vastaanoton; jotkut sanoivat sanoituksen olevan hauska ja seksikäs, toiset taas kokivat sen elottomaksi. Kappale oli Pohjois-Amerikassa listamenestys päästen Billboard Hot 100- ja Canadian Hot 100 -listojen kärkeen. Perryn aiempien singlejen tapaan se saavutti myös monilla muilla Yhdysvaltain radiolistoilla kärkisijan, kuten Hot Digital Songs, Pop Songs, Radio Songs ja Hot Dance Club -listoilla. Kappale saavutti ensimmäisen sijan myös Slovakiassa ja Tšekissä sekä pääsi kymmenen parhaan joukkoon Itävallassa, Irlannissa, Italiassa ja Puolassa.

Kappaleen musiikkivideon ohjasi Marc Klasfeld. Videolla Perry esiintyy ”Kathy Beth Terrynä” kotijuhlissa, jotka ovat täynnä musiikkia ja tanssia. Juhlan aikana Terryn ystävä laittaa hänet juhlakuntoon, minkä jälkeen hän kiinnittää muiden juhlijoiden huomion itseensä. Videolla esiintyy monia artisteja ja näyttelijöitä, kuten Rebecca Black, Corey Feldman, Debbie Gibson, Kenny G ja Hanson sekä Kevin McHale ja Darren Criss *[[Glee]]*-televisiosarjasta. Ohjaajan mukaan videon inspiraatioina olivat *[[Synttärit]]*, John Hughesin elokuvat ja muut 1980-luvun high school -elokuvat. Kappale voitti "Favorite Music Video" -palkinnon People’s Choice Awards -gaalassa.

## Lähteet
Heikki Hippa

**Heikki Antero Hippa** (s. 11. kesäkuuta 1943) on suomalainen, myös Ruotsissa vaikuttanut hyönteistieteilijä. Hippa suoritti filosofian tohtorin tutkinnon Turun yliopistossa vuonna 1978 ja työskenteli sen jälkeen Turun yliopiston eläinmuseossa, kunnes siirtyi 1980-luvun puolivälissä Helsingin yliopiston eläinmuseoon ja myöhemmin Ruotsin luonnonhistorialliseen museoon Tukholmassa, missä hän toimi entomologian professorina. Hipan tärkeimpiä tutkimuskohteita ovat kaksisiipisten lahkoon kuuluvat hyönteiset, etenkin harsosääsket ja kukkakärpäset mutta hän on tutkinut myös hämähäkkejä ja kuvannut näitä noin 30 lajia.

## Lähteet

## Aiheesta muualla
* **[https://species.wikimedia.org/wiki/Main_Page Wikispecies:]** Taxon authorities: Heikki Hippa Viitattu 10.9. 2013.
*
*
Mark-Paul Gosselaar

**Mark-Paul Gosselaar** (s. 1. maaliskuuta 1974 Panorama City, Kalifornia) on yhdysvaltalainen näyttelijä.

## Ura
Gosselaar aloitti uransa 1980-luvun loppupuolella. Hän nousi kuuluisuuteen vuonna 1989 saadessaan pääroolin suositussa tilannekomediasarjassa *[[Saved by the Bell]]*. Sarjan teko lopetettiin vuonna 1993, mutta siitä tehtiin myös muutama elokuva. Vuosina 2001–2005 hän näytteli suositussa poliisisarjassa *[[NYPD Blue]]* ja vuosina 2008–2009 lakisarjassa *[[Oikeuden edessä]]*. Vuodesta 2011 lähtien hän on näytellyt lakisarjassa *[[Franklin & Bash]]*.

## Filmografia
### Elokuvia

### Sarjat

## Yksityiselämä
Gosselaarilla on hollantilaiset, indonesialaiset ja saksalaiset sukujuuret. Hän meni naimisiin Lisa Ann Russellin kanssa vuonna 1996, mutta he erosivat vuonna 2011. Heillä on kaksi lasta. Vuonna 2012 Gosselaar meni naimisiin Catriona McGinnin kanssa. Pariskunnan ensimmäinen lapsi syntyi syyskuussa 2013. 

## Aiheesta muualla

* markpaulgosselaar.net
* Mark-Paul Gosselaar NNDB:ssä
Leevi Mäittälä

**Leevi Ilmari Mäittälä** (12. toukokuuta 1914 Askola – 30. joulukuuta 1998) oli suomalainen kirjallisuuden tutkija.

Mäittälä on kirjoittanut teoksen kirjailija Johannes Linnankoskesta sekä kaksi Askolan paikallishistoriaa käsittelevää teosta.

## Teoksia
* *Elämän tulipunakukka : Vihtori Peltonen - Johannes Linnankoski*. WSOY 1979
* *Askolan historia 2 : vuodet 1896-1975. Askolan kunta, Porvoo 1986
* *Tarua ja totta vanhasta Askolasta''. Askolan kunta 1994

## Lähteet
* 

## Viitteet
Koisthuhta

**Koisthuhta** on kulmakunta ja entinen koulupiiri Somerolla. Kulmakunnan asutus on syntynyt pääasiassa Someron Sylvänän, Ollilan ja Paltan kylien talojen vanhoille takamaille Someron pohjoisossa lähellä Jokioisten ja Tammelan kuntien rajaa, osa koulupiirin taloista on kuulunut myös Someron Lahden kylän takamaihin. 

Koisthuhdassa toimi vuosina 1924–1966 Koisthuhdan kansakoulu. Aluksi koulu toimi vuokralla Koivulan talossa, oma koulutalo saatiin vuonna 1932. Opettajista pitkäaikaisin oli koulussa vuosina 1935-1966 opettajana toiminut Irja Pylsy (myöhemmin Hippa). 

Vuosina 1938-1972 kulmakunnalla toiminut kauppa oli aluksi yksityinen, mutta toimi vuodesta 1955 Someron Osuuskaupan myymälänä. Myöhemmin kulmakunnalla kiersi myymäläauto. 

Kulmakunnan halki virtaa Kokemäenjoen vesistöön kuuluvan Loimijoen sivujoen Haapajoen latvahaara Peto-oja (myös *Petojoki* tai *Koisthuhdanoja*). Luonnonmuistomerkkinä on vuonna 1963 rauhoitettu kolmen pitäjän rajakivi, Satulinkivi eli Vahankivi Someron, Tammelan ja Jokioisten rajalla, Vahankiventien varrella.

## Lähteet
*
### Viitteet
Lilli Vuorela

**Lijdia (Lilli) Vuorela** (11. elokuuta 1914 Rautu – 18. maaliskuuta 2009 Savonlinna) oli suomalainen maatalon emäntä ja kirjailija.

Lilli Vuorela (o.s. Orlov) kävi kansakoulun ja kotitalouskoulun. Hän opiskeli myös Kansanvalistusseuran kirjeopistossa. Halua olisi riittänyt laajempaankin opiskeluun, mutta maatalon ainoalle tyttärelle se ei ollut mahdollista.

Vuorela teki käsikirjoituksen vuonna 1961 valmistuneeseen tv-elokuvaan *Hevosen kaima* (ohjaus Juhani Kumpulainen).

Avioiduttuaan rajavartioston palveluksessa olleen Toivo Vuorelan kanssa Lilli Vuorela asui pitkään perheineen Suomussalmella. Siellä hän kirjoitti romaanien, näytelmien ja kuunnelmien lisäksi tuotteliaasti novelleja ja jatkokertomuksia Kolmiokirjan lukemistolehtiin. Hän oli myös entisten rautulaisten kotiseutulehden vakituinen avustaja.

Toivo Vuorelan jäätyä eläkkeelle pariskunta muutti 1970-luvun alussa Punkaharjulle. Kirjailijan työ jatkui heidän kodikseen hankkimassaan Lahdenkylän entisessä kansakoulussa. Paikallista menestystä saavutti erityisesti Lilli Vuorelan näytelmä "Siel' koton' Karjalas'", jota esitettiin pitkään Savonlinnan Teatterissa 1970-luvulla.

Lilli Vuorela vaikutti Punkaharjun kulttuurielämään muun muassa kulttuurilautakunnan jäsenenä. Kirjallisista ansioistaan hänelle myönnettiin taiteilijaeläke v. 1977.

## Näytelmiä
* *Justiinan lähtö*. 1960
* *Kotjlehmä*. 1960
* *Onnin liivit*. 1963
* *Unjlukkari*. 1969
* *Hyvä ahvenen syönti*. 1972
* *Petäjämiäen ämmä*. 1975
* *Pitkä piena*. 1975
* *Kiveen kudottiin Kiteen paha pajari*. 1976
* *Oiti, Pajarin tytär*. 1977
* *Varpaiset*. 1977
* *Vitsa on valttia*. 1978
* *Impi ei ole enää Impi*. 1979

## Muita teoksia
* *Annu* : romaani. Marjamaa Oy, Oulu 1964
* *Itärajan ihmisiä* : maaseuturomaani. WSOY 1966
* *Vitsa on valttia* : radiokuunnelma ; Yleisradiolle kirj. Lilli Vuorela ; dramaturgi Marja Rankkala. Yleisradio 1979

## Lähteet
* 
* Näytelmät.fi : Lilli Vuorela
* Internet Movie Database : Lilli Vuorela
* Itärajan ihmisiä-romaanin esittely
Eric Stonestreet

**Eric Allen Stonestreet** (s. 9. syyskuuta 1971 Kansas City, Kansas, Yhdysvallat) on yhdysvaltalainen näyttelijä. Hänet tunnetaan muun muassa Cameron Tuckerin roolista komediasarjassa *[[Moderni perhe]]*, josta hänet on palkittu kahdesti Primetime Emmyllä. Hän on myös kolminkertainen Golden Globe-ehdokas.

## Yksityiselämä
Stonestreet alkoi seurustella 2016 Lindsay Schweizerin kanssa. He tapasivat hyväntekeväisyysgaalassa.  Pari kihlautui 2021.

## Lähteet

## Aiheesta muualla
*
Veikko Helasvuo

**Veikko Olavi Helasvuo** (vuoteen 1926 **Hällström**; 2. lokakuuta 1916 Savonlinna – 17. heinäkuuta 1993 Helsinki) oli suomalainen musiikinopettaja ja professori.

Veikko Helasvuo valmistui Helsingin yliopistosta filosofian maisteriksi ja opiskeli vuosina 1935–1939 Helsingin musiikkiopistossa. Vuodesta 1946 hän toimi Sibelius-Akatemiassa säveltapailun ja musiikin historian opettajana. Hän oli Sibelius-Akatemian lehtori 1948–1959, vararehtori 1959 ja rehtori professorin arvonimellä 1971–1981. Lisäksi hän toimi musiikkikriitikkona *[[Helsingin Sanomat|Helsingin Sanomissa]]*, *[[Ilta-Sanomat|Ilta-Sanomissa]]* ja *[[Uusi Suomi|Uudessa Suomessa]]* vuosina 1945–1967 sekä pianistina ja kuoronjohtajana. Hänellä oli useita johtotehtäviä eri musiikkijärjestöissä. Helasvuo sai säveltaiteilijain valtionpalkinnon vuonna 1982.

Veikko Helasvuon poika on huilisti Mikael Helasvuo. Mikael Helasvuon serkkuja ovat jazz- ja popmuusikko, pianisti ja säveltäjä Esa Helasvuo ja viulisti-kapellimestari Pekka Helasvuo.

## Julkaisuja
**Naura, Pajatso...* (Alvar Andströmin ja Tauno Pylkkäsen kanssa), 1947
**Sibelius and the Music of Finland*, 1952
**Musiikin historia*, 1953
**Kuorolaulun vaiheet*, 1963

## Lähteet

## Aiheesta muualla
*Kuka kukin on 1978. Runeberg.org.
*
Helasvuo

**Helasvuo** on muun muassa seuraavien suomalaisten henkilöiden sukunimi:

* Antero Helasvuo (1941–2023), suomentaja
* Esa Helasvuo (s. 1945), säveltäjä, sovittaja, pianisti ja Sibelius-Akatemian lehtori
* Maija Helasvuo (s. 1968), kuvanveistäjä
* Marja-Liisa Helasvuo (o.s. *Alanko*, s. 1962), suomen kielen professori
* Mikael Helasvuo (s. 1948), huilutaiteilija ja huilunsoiton professori, Veikko Helasvuon poika
* Pekka Helasvuo (s. 1948), viulisti ja kapellimestari, Esa Helasvuon veli
* Veikko Helasvuo (1916–1993), musiikkipedagogi, rehtori
* Tuija Hakkila-Helasvuo (s. 1959), pianotaiteilija, Mikael Helasvuon puoliso
Sarah Hyland

**Sarah Jane Hyland** (s. 24. marraskuuta 1990 Manhattan, New York, Yhdysvallat) on yhdysvaltalainen näyttelijä. Hän on näytellyt Haley Dunphyn roolia komediasarjassa *[[Moderni perhe]]*. Hyland on palkittu sarjasta neljästi parhaan näyttelijäkokoonpanon SAG-palkinnolla vuosina 2010–2013. Hän on näytellyt myös Disney Channelin alkuperäiselokuvassa *[[Nörtti Uljas]]* (). Vuonna 2014 hän oli juontamassa Teen Choice Awards -gaalaa.

## Nuoruus
Sarah Hyland syntyi New Yorkissa näyttelijöille Melissa Canadaylle ja Edward James Hylandille. Hänellä on neljä vuotta nuorempi veli Ian. Hän opiskeli Manhattanilla Professional Performing Arts Schoolissa, missä hänen opiskelutovereitaan olivat muun muassa Andrea Bowen ja Taylor Momsen.

## Ura
Hyland aloitti näyttelemisen viisivuotiaana, ja hänen debyyttiroolinsa oli vuonna 1997 elokuvassa *[[Howard Sternin intiimit osat]]*. Vuonna 2000 hän näytteli Audrey Hepburnista kertovassa televisioelokuvassa kahdeksanvuotiasta Audreyta. Hyland esiintyi myös Broadway-musikaalissa *[[Grey Gardens]]* sekä ravintolaketju Olive Gardenin tv-mainoksessa.

Hyland on myöhemmin esiintynyt tv-sarjoissa kuten *[[Kova laki: Erikoisyksikkö]]* ja *[[Lipstick Jungle]]*. Hylandin tunnetuin rooli on Haley Dunphy palkitussa komediasarjassa *[[Moderni perhe]]*, jota hän on esittänyt vuodesta 2009 lähtien. Hänellä oli päärooli Disney Channel-kanavan elokuvassa *[[Nörtti Uljas]]* vuonna 2011. Hyland on lisäksi esiintynyt elokuvissa kuten *[[Scary Movie 5]]* ja *[[Vampire Academy]]*.

Vuonna 2012 Hyland osallistui Nintendon mainoskampanjaan.

## Yksityiselämä
Hyland seurusteli näyttelijä Matt Prokopin kanssa vuosina 2010–2014. Syyskuussa 2014 oikeus määräsi Prokopille väliaikaisen lähestymiskiellon Hylandin kerrottua kokeneensa uhkailua ja häirintää. Saman vuoden lokakuussa lähestymiskiellosta tuli pysyvä. Hyland tapaili myös Dominic Sherwoodia vuosina 2015–2017.

Vuonna 2017 Hyland alkoi tapailla nykyistä aviomiestään, televisiopersoona Wells Adamsia. Hyland ja Adams kihlautuivat heinäkuussa 2019 ja ostivat yhteisen talon toukokuussa 2020. Koronaviruspandemian takia he siirsivät hääpäivää useamman kerran. Pari vihittiin 20. elokuuta 2022.  

Hylandilla diagnosoitiin lapsena munuaisten vajaatoiminta. Huhtikuussa 2012 hän sai munuaissiirrännäisen, luovuttajana toimi hänen isänsä. Hylandin keho alkoi kuitenkin hylkiä siirrännäistä, ja vuonna 2017 hän sai uuden siirrännäisen pikkuveljeltään. Hyland on kertonut joutuneensa elämänsä aikana 16 leikkaukseen sairautensa takia, ja harkinneensa jopa itsemurhaa ensimmäisen siirrännäisen petettyä.

## Filmografia

## Palkinnot

## Lähteet

## Aiheesta muualla

* 
* 
*